text: Op til 30 grader i Syd- og Sønderjylland
  28 august 2019 kl. 07.39
  Din onsdag kan byde på regn, men også høje temperaturer. 
  Sommeren lakker officielt mod enden, men sensommeren brager stadig derudad – især i Syd- og Sønderjylland. Onsdagens temperaturer bliver mellem 23 og 28 grader, men i Sønderjylland kan temperaturen enkelte steder svinge sig helt op til 30 grader.
  Først på dagen er der mulighed for skyer, også med torden- eller regnbyger, men senere på dagen klarer det op og giver mulighed for en del sol og dermed også en sommerlignende temperatur.
  I aften og i nat kan der lokalt komme regn- og tordenbyger.
  Vi har haft en lun og fugtig nat, med temp. mellem 16 og 20 grader og en del regn- og tordenbyger. ⛈️Dagen byder på flere regn- og tordenbyger, men senere kommer der sol 🌤️ind i mellem. Temp. mellem 23 og 28 grader, måske op til 30 grader. pic.twitter.com/vh9PIRyq29
  
  